Hvis du befinder dig i Jammerbugt Kommune og undrer dig over, hvorfor der er mere politi end sædvanligt, så er det sandsynligvis fordi, Nordjyllands Politi holder øvelse. - Der vil være en del politifolk tilstede under øvelserne begge dage, og de vil være iklædt taktisk udrustning samt medbringe særlige våben. Det kan se lidt voldsomt ud med så meget politi i gadebilledet, men der er altså kun tale om øvelser, siger den ansvarlige politikommissær Mads Hessellund. Hvor i kommunen det foregår, eller hvad øvelsen går ud på, vil politiet ikke afsløre, da øvelsen skal være så virkelighedstro som muligt. - Vi håber, at borgerne bærer over med de gener, det måtte give, siger Mads Hessellund. Der vil i områderne blive opsat skilte påskrevet ’politiøvelse’. Politiet afholdt ligeledes øvelse i Jammerbugt Kommune i sidste uge.

Referat:
Der vil være ekstraordinært meget politi i Jammerbugt Kommune tirsdag, da politiet holder øvelse.